3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

  3.1.1. รูปแบบของผลิตภัณฑ์

เหล็กกล้าไร้สนิม (Stainless Steel)
เป็นศัพท์ทั่วไปที่ใช้เรียกเหล็กในกลุ่มที่มีความต้านทานการกัดกร่อน
ซึ่งโดยทั่วไปจะเป็นเหล็กกล้าที่มีส่วนผสมของโครเมี่ยม (Chromium) อย่างน้อยร้อยละ 10.5
โดยโครเมี่ยมจะทำหน้าที่สร้างฟิล์มปกป้องที่เหมือนเกราะป้องกันการกัดกร่อน
เพื่อป้องกันมิให้พื้นผิวเหล็กสามารถทำปฎิกิริยากับออกซิเจนในอากาศเกิดเป็นฟิล์มออกไซด์บนผิวโลหะและทำให้สภาพพื้นผิวเหล็กผุกร่อนหรือที่เรียกว่า
เป็นสนิม

ทั้งนี้ บริษัทฯจะทำการผลิตและจัดจำหน่ายเหล็กกล้าไร้สนิมรีดเย็นเกรดต่างๆ
ในรูปแบบแผ่นเหล็กกล้าไร้สนิมรีดเย็น ม้วนเหล็กกล้าไร้สนิมรีดเย็น และ
ม้วนเหล็กกล้าไร้สนิมรีดเย็นชนิดแผ่นแถบ
โดยหากจะแบ่งผลิตภัณฑ์หลักของบริษัทฯตามโครงสร้างทางจุลภาคจะสามารถแบ่งผลิตภัณฑ์ของบริษัทฯได้เป็น
2 ชนิดหลักๆ ได้แก่ (1) เหล็กกล้าไร้สนิมรีดเย็นชนิดออสเตนิติก (Cold Rolled Austenitic
Stainless Steel) และ (2) เหล็กกล้าไร้สนิมรีดเย็นชนิดเฟอร์ริติก (Cold Rolled
Ferritic Stainless Steel)
ซึ่งเหล็กกล้าไร้สนิมทั้งสองประเภทดังกล่าวเป็นประเภทที่นิยมใช้มากที่สุดโดยคิดเป็นประมาณร้อยละ
95 ของเหล็กกล้าไร้สนิมทั้งหมดที่ใช้งานกันอยู่ในปัจจุบัน ทั้งนี้ เหล็กกล้าไร้สนิมรีดเย็นของบริษัทฯ
จะมีขนาดความหนาแตกต่างกันไปตามความต้องการของลูกค้า ตั้งแต่ 0.30 มม. ถึง 3.00 มม.
และมีความกว้างตั้งแต่ 30 มม. (สำหรับชนิดแผ่นแถบ) ถึง 1,265 มม.
(สำหรับชนิดแผ่นและชนิดม้วน)

3.1.1.1 เหล็กกล้าไร้สนิมรีดเย็นชนิดออสเตนิติก (Cold-Rolled Austenitic Stainless
Steel)

บริษัทฯผลิตเหล็กกล้าไร้สนิมรีดเย็นชนิดออสเตนิติก เกรด 304
ซึ่งเป็นเหล็กกล้าไร้สนิมที่ใช้กันอย่างแพร่หลายทั่วโลก
เนื่องจากเหล็กกล้าไร้สนิมชนิดออสเตนิติกมีความต้านทานการกัดกร่อนสูง ความยืดหยุ่น
ไม่มีคุณสมบัติเป็นแม่เหล็ก ทำความสะอาดได้ง่ายและถูกหลักอนามัยในทุกขั้นตอนการใช้ ทนความร้อน
ความเย็น และการเปลี่ยนแปลงอุณหภูมิโดยฉับพลันได้ดี ดังนั้นเหล็กกล้าไร้สนิมชนิดนี้
จึงถูกนำไปใช้ในหลายอุตสาหกรรม
เหล็กกล้าไร้สนิมชนิดออสเตนิติกมีส่วนผสมของนิกเกิลในปริมาณร้อยละ 3.5-14
และมีส่วนผสมของโครเมียมในปริมาณร้อยละ 16-25 ทั้งนี้
เนื่องจากเหล็กกล้าไร้สนิมชนิดออสเตนิติกมีความคงทน
และต้านทานต่อการกัดกร่อนมากกว่าเหล็กกล้าไร้สนิมชนิดเฟอร์ริติก ดังนั้นกว่าร้อยละ 74
ของเหล็กกล้าไร้สนิมที่ใช้ในแถบเอเซียเป็นเหล็กกล้าไร้สนิมชนิดออสเตนิติก
โดยบริษัทฯมีการผลิตเหล็กกล้าไร้สนิมรีดเย็นชนิดออสเตนิติก เกรด 304 เป็น 2 ประเภทหลัก
ได้แก่

-   เหล็กกล้าไร้สนิมรีดเย็นชนิดออสเตนิติก 304 2B (เหล็กกล้าไร้สนิมผิวด้าน)

-   เหล็กกล้าไร้สนิมรีดเย็นชนิดออสเตนิติก 304 BA (เหล็กกล้าไร้สนิมผิวมันเงา)

  ปัจจุบัน บริษัทฯผลิตเหล็กกล้าไร้สนิมรีดเย็นชนิดออสเตนิติกเป็นสัดส่วนประมาณร้อยละ 74
  ของเหล็กกล้าไร้สนิมรีดเย็นทั้งหมดที่ผลิตได้

12. เหล็กกล้าไร้สนิมรีดเย็นชนิดเฟอร์ริติก (Cold-Rolled Ferritic Stainless Steel)

บริษัทฯผลิตเหล็กกล้าไร้สนิมรีดเย็นชนิดเฟอร์ริติก เกรด 430
เป็นเหล็กกล้าไร้สนิมที่ไม่มีส่วนผสมของนิกเกิล จึงมีคุณสมบัติทนทานต่อการกัดกร่อนพอประมาณ
โดยมีส่วนผสมของคาร์บอนต่ำ มีส่วนผสมของโครเมียมในปริมาณร้อยละ 16-18
และมีคุณสมบัติดูดแม่เหล็ก โดยบริษัทฯมีการผลิตเหล็กกล้าไร้สนิมรีดเย็นชนิดเฟอร์ริติก เกรด 430
เป็น 2 ประเภทหลัก ได้แก่

-   เหล็กกล้าไร้สนิมรีดเย็นชนิดเฟอร์ริติก 430 2B (เหล็กกล้าไร้สนิมผิวด้าน)

-   เหล็กกล้าไร้สนิมรีดเย็นชนิดเฟอร์ริติก 430 BA (เหล็กกล้าไร้สนิมผิวมันเงา)

ปัจจุบัน บริษัทฯผลิตเหล็กกล้าไร้สนิมรีดเย็นชนิดเฟอร์ริติกเป็นสัดส่วนประมาณร้อยละ 26
ของเหล็กกล้าไร้สนิมรีดเย็นทั้งหมดที่ผลิตได้

คุณสมบัติหลักๆ
ที่มีความแตกต่างกันระหว่างเหล็กกล้าไร้สนิมรีดเย็นชนิดออสเตนิติกและเหล็กกล้าไร้สนิมรีดเย็นชนิดเฟอร์ริติกคือเหล็กกล้าไร้สนิมรีดเย็นชนิดออสเตนิติกจะมีความอ่อนตัวและเหนียวกว่า
ซึ่งจะส่งผลให้มีคุณสมบัติในการขึ้นรูปเย็นได้สูงกว่าเหล็กกล้าไร้สนิมรีดเย็นชนิดเฟอร์ริติก
จึงมีความเหมาะสมที่จะใช้ผลิตอุปกรณ์ที่ต้องการคุณสมบัติการขึ้นรูปเย็นสูง เช่น ช้อนส้อม เครื่องครัว
ภาชนะหุงต้ม อ่างล้างจาน และท่อ เป็นต้น นอกจากนี้
เหล็กกล้าไร้สนิมรีดเย็นชนิดออสเตนิติกยังทนต่อการกัดกร่อนได้มากกว่าเหล็กกล้าไร้สนิมรีดเย็นชนิดเฟอร์ริติก
ในขณะเดียวกัน
เหล็กกล้าไร้สนิมรีดเย็นชนิดเฟอร์ริติกมีคุณสมบัติที่แข็งกว่าเหล็กกล้าไร้สนิมรีดเย็นชนิดออสเตนิติกจึงเหมาะสมที่จะใช้สำหรับผลิตวัสดุที่ต้องการความแข็ง
เช่น เครื่องใช้ในบ้าน อ่างล้างจาน และท่อ เป็นต้น

นอกจากคุณสมบัติที่มีความแตกต่างกันดังกล่าวแล้ว
เหล็กกล้าไร้สนิมชนิดออสเตนิติกจะมีราคาที่สูงกว่าและมีความผันผวนกว่าเหล็กกล้าไร้สนิมรีดเย็นชนิดเฟอร์ริติก
ทั้งนี้ เนื่องจากเหล็กกล้าไร้สนิมชนิดออสเตนิติกจะมีส่วนผสมของนิกเกิลอยู่ด้วยประมาณร้อยละ
3.5-14
ซึ่งแร่นิกเกิลเป็นแร่ที่มีราคาสูงและความผันผวนของราคาค่อนข้างสูงรูปต่อไปนี้แสดงถึงตัวอย่างผลิตภัณฑ์ของบริษัทฯในรูปแบบต่างๆ

  ----------------------------------- -----------------------------------
  []                                  []

  รูปที่ 1: เหล็กกล้าไร้สนิมรีดเย็นประเภทผิวด้าน รูปที่ 2:
                                      เหล็กกล้าไร้สนิมรีดเย็นประเภทผิวมันเงา
  ----------------------------------- -----------------------------------

บริษัทฯเป็นผู้ผลิตเหล็กกล้าไร้สนิมรีดเย็นรายเดียวในประเทศไทย
โดยผลิตภัณฑ์ของผู้ผลิตเหล็กรายอื่นในประเทศ ต่างผลิตสินค้าที่มีความแตกต่างกับบริษัทฯทั้งสิ้น
โดยบริษัทฯผู้ผลิตเหล็กส่วนใหญ่จะเกี่ยวข้องกับการผลิตเหล็กกล้าคาร์บอน

กระบวนการผลิตที่ทันสมัยทำให้เหล็กกล้าไร้สนิมรีดเย็นของบริษัทฯมีความต้านทานการกัดกร่อนดีเยี่ยมและมีพื้นผิวสวยงาม
เรียบเสมอกัน และมีความหนาเท่ากันตลอดแผ่น
โดยเหล็กกล้าไร้สนิมรีดเย็นของบริษัทฯมีหลายเกรดให้เลือกตามความต้องการและความเหมาะสมในการใช้งานของลูกค้า
ซึ่งบริษัทฯได้ให้ความช่วยเหลือทางด้านเทคนิคเพื่อที่จะคัดเลือกผลิตภัณฑ์ให้ตรงตามความต้องการให้มากที่สุด

เหล็กกล้าไร้สนิมรีดเย็นที่บริษัทฯผลิตใช้ชื่อว่า Thainox (ภายใต้ชื่อย่อ TNX)
โดยเหล็กกล้าไร้สนิมรีดเย็น TNX ผลิตจากวัตถุดิบที่เลือกสรรแล้ว
และใช้เทคโนโลยีการผลิตที่ทันสมัย
ซึ่งผลิตภัณฑ์ของบริษัทฯได้รับการรับรองคุณภาพตามมาตรฐานสากล ISO 9001 เมื่อเดือนมิถุนายน
2542 ซึ่งแสดงให้เห็นว่าบริษัทฯมีการควบคุมคุณภาพอย่างเข้มงวดทุกขั้นตอนการผลิต
ดังนั้นเหล็กกล้าไร้สนิมรีดเย็น TNX จึงมีคุณภาพสูงคงที่ตลอดเวลา นอกจากนี้
เหล็กกล้าไร้สนิมรีดเย็น TNX ยังได้มีการผลิตตรงตามมาตรฐานสากล Japanese Industrial
Standards (JIS), American Iron and Steel Institute (AISI), American
Society for Testing and Materials (ASTM), Euronorm และ
มาตรฐานผลิตภัณฑ์อุตสาหกรรมไทย (TIS) ที่ทั่วโลกยอมรับ

ตารางต่อไปนี้แสดงเหล็กกล้าไร้สนิมรีดเย็นเกรดต่างๆ ของบริษัทฯ รวมถึงรายละเอียด การใช้งาน
และ คุณสมบัติของเหล็กกล้าไร้สนิมรีดเย็นเกรดต่างๆ

  -------------------------------- ------------------------------ ---------------------------------
  ตาราง 2 :                                                       
  คุณสมบัติทั่วไปและการใช้งานของผลิตภัณฑ์                                  

  เกรด                             รายละเอียด                      การใช้งาน

  TNX SC17                         เกรดพื้นฐานที่ผสมโครเมียม           เครื่องครัว งานตกแต่ง เครื่องใช้ในบ้าน

  TNX S189                         เป็นเกรดที่นิยมใช้กันมากที่สุด          เครื่องใช้ในบ้าน อุปกรณ์หุงต้ม
                                   ทนการกัดกร่อน                    อุตสาหกรรมอาหาร อุปกรณ์เตรียมอาหาร
                                   สามารถขึ้นรูปเย็นและเชื่อมได้ดี        งานตกแต่ง

  TNX D189                         เหมือนออสเตนิติก S189             ภาชนะหลุมลึก เครื่องล้างจาน อ่างล้างจาน
                                   แต่มีนิเกิลอย่างน้อยที่สุดร้อยละ 8.5     ภาชนะหุงต้ม โปรไฟล์
                                   ซึ่งทำให้ขึ้นรูปเย็นและขึ้นรูปลึกได้ดี      

  TNX DDQ189                       เหมือนออสเตนิติก S189             อ่างล้างจาน อ่างผสม หม้อชุบ ถังใส่แชมเปญ
                                   แต่มีคุณสมบัติขึ้นรูปลึกดีที่สุด            งานปั๊มอัดขึ้นรูป
                                   เนื่องจากมีนิเกิลอย่างน้อยที่สุดร้อยละ 9  

  TNX LM1811                       ออสเตนิติกคาร์บอนต่ำเติมโมลิดินัม      ท่อ หม้อไอ้น้ำ แท้งค์ขนส่ง
                                   ทำให้ทนการกัดกร่อนตามขอบเกรนได้ดี   
  -------------------------------- ------------------------------ ---------------------------------

1.  การใช้งานของเหล็กกล้าไร้สนิมรีดเย็น

เหล็กกล้าไร้สนิมรีดเย็นนับเป็นวัสดุที่มีประโยชน์ใช้สอยไร้ขีดจำกัด ด้วยคุณสมบัติที่ไม่เหมือนวัสดุอื่นใด
เช่น ไม่เป็นสนิม ง่ายต่อการเชื่อมต่อ ง่ายต่อการขึ้นรูป ค่าบำรุงรักษาต่ำ
และสามารถนำกลับมาใช้ใหม่ได้
จึงทำให้เหล็กกล้าไร้สนิมรีดเย็นเป็นวัสดุที่ใช้ในหลายอุตสาหกรรมต่อเนื่อง ดังนี้

-   อุตสาหกรรมครัวเรือนและอาหาร :
    เหล็กกล้าไร้สนิมรีดเย็นเป็นวัสดุที่สมบูรณ์แบบสำหรับใชัในครัวและในอุตสาหกรรมอาหาร
    เนื่องจากมีความทนทานต่อการกัดกร่อนสูง ไม่เป็นสนิม
    และไม่ทำปฏิกริยากับกรดและเกลือที่มีอยู่ในอาหาร
    นอกจากนี้ยังมีพื้นผิวเรียบและมีความเป็นกลางสูง จึงไม่ดูดซึมรสใดๆ
    ทำความสะอาดได้ง่ายและถูกหลักอนามัย ทนความร้อน ความเย็น
    และเปลี่ยนอุณหภูมิโดยฉับพลันได้ดี จึงใช้เป็นวัสดุในอุปกรณ์ครัวและในอุตสาหกรรมอาหาร เช่น
    จาน ชาม หม้อ อุปกรณ์เตรียมอาหาร ภาชนะหุงต้ม อุปกรณ์อาหาร อ่างล้างจาน
    เครื่องล้างจาน เครื่องซักผ้า แท้งค์น้ำ เป็นต้น

-   อุตสาหกรรมก่อสร้าง : เนื่องจากคุณสมบัติเด่นสองประการของเหล็กกล้าไร้สนิมรีดเย็น คือ
    ความแข็งแรงและความทนทาน ยิ่งไปกว่านั้น
    เหล็กกล้าไร้สนิมยังมีรูปทรงและพื้นผิวหลากหลายให้เลือก
    จึงสามารถนำไปประยุกต์ใช้ในงานตกแต่งได้อย่างมากมาย เช่น
    งานตกแต่งภายนอกและภายใน ด้านหน้าอาคาร หลังคา ทางเข้าอาคาร กรอบประตู-หน้าต่าง
    ท่อ เป็นต้น

-   อุตสาหกรรมรถยนต์ : เหล็กกล้าไร้สนิมรีดเย็นยังใช้ในอุปกรณ์ถุงลมนิรภัย ระบบท่อไอเสีย
    คอนเวอร์เตอร์ ท่อไอดี กันชน ฝาครอบล้อ เครื่องประดับยนต์ และส่วนตกแต่งอื่นๆ

-   อุตสาหกรรมคมนาคมขนส่ง : ด้วยคุณสมบัติเชิงกลสูงและการทนไฟ
    จึงมีการนำเหล็กกล้าไร้สนิมรีดเย็นไปใช้ในการสร้างตู้รถโดยสาร ตู้คอนเทนเนอร์
    แท้งค์ขนส่งน้ำมันหรือเคมีภัณฑ์ต่างๆ

-   อุตสาหกรรมอิเล็กทรอนิกส์ : ด้วยลักษณะพิเศษในด้านการต้านทานการกัดกร่อน
    ประกอบกับมีคุณสมบัติเชิงกลสูง
    จึงมีการนำเหล็กกล้าไร้สนิมรีดเย็นไปใช้ในการผลิตชิ้นส่วนต่างๆ
    ในอุตสาหกรรมที่ใช้เทคโนโลยีชั้นสูง เช่น เวชอุตสาหกรรม อุตสาหกรรมการบิน
    คอมพิวเตอร์และอิเล็กทรอนิกส์ เทคโนโลยีนิวเคลียร์ เป็นต้น

    1.  สิทธิและประโยชน์จากบัตรส่งเสริมการลงทุน

บริษัทฯได้รับสิทธิและประโยชน์ตามพระราชบัญญัติส่งเสริมการลงทุน พ.ศ. 2520
ว่าด้วยการเป็นผู้ผลิตเหล็กกล้าไร้สนิมรีดเย็น โดยมีเกณฑ์หลักๆ ดังนี้

ได้รับสิทธิบัตรจากคณะกรรมการส่งเสริมการลงทุน 3 ฉบับ และมีสิทธิประโยชน์ดังนี้

+--------------------------------------+---------+----------+---------+
| สำหรับสิทธิประโยชน์รับ                    | บัตรส่งเ  | บัตรส่ง    | บัตรส่งเ  |
|                                      | สริมเลขที่ | เสริมเลขที่ | สริมเลขที่ |
|                                      |         |          | 1563(2) |
|                                      | 11      | 1        | /2546   |
|                                      | 41/2534 | 165/2540 |         |
|                                      |         |          | วิจัย     |
|                                      | Cold    | ผ        | และพัฒนา |
|                                      | Rolled  | ลิตเหล็กไร |         |
|                                      | St      | ้สนิมรีดเย็น |         |
|                                      | ainless | ชนิดม     |         |
|                                      | Steel   | ้วนและแผ่น |         |
+--------------------------------------+---------+----------+---------+
| ม.25                                 | /       | /        | /       |
| นำเข้าคนต่างด้าวซึ่งเป                    |         |          |         |
| ็นช่างฝีมือได้ตามจำนวนและระยะเวลาตามสมควร |         |          |         |
+--------------------------------------+---------+----------+---------+
| ม.26                                 | /       | /        | /       |
| ให้คนต่างด้าวทำงาน                      |         |          |         |
| เฉพาะตำแหน่งได้ตามจำนวนและระยะเวลาที่คณะ |         |          |         |
|                                      |         |          |         |
| กรรมการให้ความเห็นชอบ                  |         |          |         |
+--------------------------------------+---------+----------+---------+
| ม.27                                 | /       | /        | /       |
| อนุญาตให้ถือกรร                         |         |          |         |
| มสิทธ์ในที่ดินตามจำนวนที่คณะกรรมการเห็นสมควร |         |          |         |
+--------------------------------------+---------+----------+---------+
| ม. 28                                | N / A   | /        | /       |
| ยกเว้นอ                               |         |          |         |
| ากรขาเข้าสำหรับเครื่องจักรที่คณะกรรมการอนุมัติ |         |          |         |
+--------------------------------------+---------+----------+---------+
| ม.28(1)                              | /       | N / A    | N / A   |
| ยกเว้นอากรขาเข้าและ                    |         |          |         |
| ภาษีการค้าสำหรับเครื่องจักรที่คณะกรรมการอนุมัติ |         |          |         |
+--------------------------------------+---------+----------+---------+
| ม.28(2)                              | /       | N / A    | N / A   |
| ยกเว้นภาษีการค้าสำหรับผู้ป                 |         |          |         |
| ระกอบการผลิตภายในประเทศที่ขายเครื่องจักรให้ |         |          |         |
|                                      |         |          |         |
| TNX                                  |         |          |         |
+--------------------------------------+---------+----------+---------+
| ม 30 ได้รับลดหย่อนอากรขาเข้า 90 %        | /       | /        | N / A   |
| ของอัตราปกติของวัตถุดิบหรือวัสดุจำเป็น        |         |          |         |
|                                      |         |          |         |
| นำเข้าเพื่อผลิตขายในประเทศ               |         |          |         |
+--------------------------------------+---------+----------+---------+
| ม 31 ยกเว้นภาษีเงินได้นิติบุคคล             | 6 ปี     | 8 ปี      | 8 ปี     |
+--------------------------------------+---------+----------+---------+
| ม 34                                 | /       | /        | /       |
| ยกเว้นไม่ต้องนำเงินปันผลจ                 |         |          |         |
| ากกิจการที่ได้รับส่งเสริมไปรวมคำนวณภาษีเงินได้ |         |          |         |
+--------------------------------------+---------+----------+---------+
| ม35 (1)                              | 5 ปี     | N / A    | N / A   |
| ไ                                    |         |          |         |
| ด้รับลดหย่อนภาษีการค้าสำหรับขายผลิตภัณฑ์ร้อยละ |         |          |         |
| 90 ของอัตราปกติ                        |         |          |         |
+--------------------------------------+---------+----------+---------+
| ม35 (2)                              | 5 ปี     | 5 ปี      | N / A   |
| ลดหย่อนภาษีเง                          |         |          |         |
| ินได้นิติบุคคลสำหรับกำไรสุทธิที่ได้รับจากการลงทุน |         |          |         |
| 50 %                                 |         |          |         |
|                                      |         |          |         |
| มีกำหนด 5 ปี นับตั้งแต่วันพ้นเวลาตาม ม.31    |         |          |         |
+--------------------------------------+---------+----------+---------+
| ม35 (3) ให้หักค่าขนส่ง ค่าไฟฟ้า และ        | N / A   | 10 ปี     | N / A   |
| ค่าน้ำประปา 2                          |         |          |         |
| เท่าของค่าใช้จ่ายที่เกิดขึ้นเป็นเวลา           |         |          |         |
|                                      |         |          |         |
| 10 ปี                                 |         |          |         |
+--------------------------------------+---------+----------+---------+
| ม35 (4) ให้หักเงินทุนในการ               | N / A   | /        | N / A   |
| ติดตั้งสิ่งอำนวยความสะดวก 25 %            |         |          |         |
| ของเงินทุนนอก                          |         |          |         |
|                                      |         |          |         |
| เหนือจากการ หักค่าเสื่อมราคาตามปกติ        |         |          |         |
+--------------------------------------+---------+----------+---------+
| ม36 (1) ยกเว้นอากรขาเข้าสำหรับวัตถุดิบ     | 5 ปี     | 5 ปี      | N / A   |
| และวัสดุจำเป็นที่นำเข้าจากต่างประเทศเพื่อ     |         |          |         |
|                                      |         |          |         |
| ใช้ในการผลิตเพื่อการส่งออก                |         |          |         |
+--------------------------------------+---------+----------+---------+
| ม36 (2)                              | 5 ปี     | 5 ปี      | N / A   |
| ให้ยกเว้น                              |         |          |         |
| อากรขาเข้าสำหรับของที่ได้รับการส่งเสริมนำเข้า |         |          |         |
| และส่งกลับออก                          |         |          |         |
|                                      |         |          |         |
| ไปใน 5 ปี                             |         |          |         |
+--------------------------------------+---------+----------+---------+
| ม36 (4)                              | 10 ปี    | 10 ปี     | N / A   |
| ให้ห                                  |         |          |         |
| ักเงินได้พึงประเมินในการเสียภาษีรายได้นิติบุคคล |         |          |         |
| ร้อยละ 5 ของรายได้                     |         |          |         |
|                                      |         |          |         |
| ที่เพิ่มขึ้นจากปีก่อนจากการส่งออก             |         |          |         |
+--------------------------------------+---------+----------+---------+
| ม.37 ได้รับอนุญาตให้นำหรือส่ง              | /       | /        | /       |
| เงินออกนอกราชอาณาจักร                  |         |          |         |
| เป็นเงินตราต่างประเทศ                   |         |          |         |
+--------------------------------------+---------+----------+---------+

1.  การตลาดและภาวะการแข่งขัน

    1.  การจัดจำหน่าย

บริษัทฯผลิตและจัดจำหน่ายเหล็กกล้าไร้สนิมรีดเย็นเกรดต่างๆ ในรูปแบบแผ่นเหล็กกล้าไร้สนิมรีดเย็น
ม้วนเหล็กกล้าไร้สนิมรีดเย็น และ ม้วนเหล็กกล้าไร้สนิมรีดเย็นชนิดแผ่นแถบ
โดยปริมาณการจำหน่ายเหล็กกล้าไร้สนิมรีดเย็นมีการเพิ่มขึ้นมาอย่างต่อเนื่องนับตั้งแต่การเริ่มดำเนินการผลิตในปี
2536 โดยในช่วง 10 ปีที่ผ่านมา ปริมาณการจำหน่ายเหล็กกล้าไร้สนิมรีดเย็นได้เพิ่มขึ้นจาก 33
ตันในปี 2537 เป็น 160 พันตันในปี 2547 แม้ในช่วงวิกฤติเศรษฐกิจในปี 2540
จะเห็นได้ว่ายอดการจำหน่ายของบริษัทฯยังคงมีการเติบโต
เนื่องจากความต้องการบริโภคเหล็กกล้าไร้สนิมรีดเย็นยังมีสูงขึ้นอย่างต่อเนื่อง
และบริษัทฯมีตลาดเหล็กกล้าไร้สนิมรีดเย็นกระจายอยู่ทั้งในประเทศและต่างประเทศ
ซึ่งส่งผลให้บริษัทฯมีความสามารถที่จะบริหารการจำหน่ายให้มีเหมาะสมกับสภาวะตลาด
เพื่อให้บริษัทฯได้รับผลประโยชน์สูงสุด

ในส่วนของตลาดในประเทศนั้น การจัดจำหน่ายของบริษัทฯมีการเติบโตอย่างต่อเนื่อง ทั้งนี้
เนื่องจากบริษัทฯเป็นผู้ผลิตเหล็กกล้าไร้สนิมรีดเย็นเพียงรายเดียวในประเทศไทยซึ่งส่งผลให้บริษัทฯมีความได้เปรียบจากการที่บริษัทฯดำเนินการผลิตอยู่ใกล้กับโรงงานของลูกค้าเมื่อเทียบกับผู้ผลิตเหล็กกล้าไร้สนิมรีดเย็นอื่นๆ
ที่อยู่ในภูมิภาคอื่น ซึ่งส่งผลให้บริษัทฯสามารถส่งมอบสินค้าได้อย่างรวดเร็วและตรงตามเวลา ทั้งนี้
จะทำให้ต้นทุนของสินค้าคงคลังของลูกค้าลดลงเมื่อเทียบกับการสั่งจากผู้ผลิตรายอื่นเนื่องจากคู่แข่งจะเสียเปรียบทางด้านเวลาที่ใช้ในการส่งมอบสินค้าและเวลาในการขนส่ง
นอกจากนี้ บริษัทฯยังมีความได้เปรียบในด้านภาษีอากรที่เกี่ยวข้อง เช่น
อากรตอบโต้การทุ่มตลาดสำหรับสินค้าเหล็กกล้าไร้สนิมรีดเย็นชนิดม้วน (Anti-Dumping) และ
สิทธิประโยชน์จากบัตรส่งเสริมการลงทุน เป็นต้น
ซึ่งส่งผลให้บริษัทฯมีความสามารถในการแข่งขันกับผู้นำเข้าเหล็กกล้าไร้สนิมรีดเย็นจากต่างประเทศ
ทั้งนี้
บริษัทฯยังมีนโยบายที่จะเพิ่มสัดส่วนการขายเหล็กกล้าไร้สนิมรีดเย็นในประเทศให้มากขึ้นเพื่อสนองความต้องการของผู้บริโภคในประเทศ

ในส่วนของตลาดต่างประเทศนั้น บริษัทฯได้มีกลยุทธ์ในการลดสัดส่วนของตลาดประเทศจีน
โดยได้มีการลดสัดส่วนการจำหน่ายในประเทศจีนจากร้อยละ 48 ในปี 2544 เป็นร้อยละ 28.13
ในปี 2547 และมีการเพิ่มสัดส่วนการจำหน่ายในภูมิภาคอาเซียนมากขึ้น
บริษัทฯมีความได้เปรียบในด้านของภูมิศาสตร์ของการส่งออกเหล็กกล้าไร้สนิมรีดเย็นเนื่องจากเป็นแหล่งผลิตที่มีความสำคัญในภูมิภาคอาเซียนและมีความใกล้ชิดกับตลาดเหล็กกล้าไร้สนิมรีดเย็นที่สำคัญหลายแห่งทั้งในส่วนของตลาดอาเซียน
ตลาดตะวันออกกลาง ตลาดประเทศจีน และตลาดประเทศออสเตรเลีย นอกจากนั้นแล้ว
บริษัทฯยังเป็นแหล่งผลิตเพียง 1 ใน 2 แห่งในภูมิภาคอาเซียน
(ประเทศอินโดนีเซียมีโรงงานผลิตเหล็กกล้าไร้สนิมรีดเย็นที่มีกำลังการผลิตประมาณ 50,000 ตัน)
ทั้งนี้
บริษัทฯคาดหมายว่าตลาดการส่งออกเหล็กกล้าไร้สนิมรีดเย็นยังคงมีความสามารถในการเติบโตต่อไปโดยเฉพาะตลาดเหล็กกล้าไร้สนิมรีดเย็นในประเทศจีนที่มีการเติบโตอย่างมากตามการเติบโตของเศรษฐกิจในประเทศจีน
อย่างไรก็ตาม
สภาวะการแข่งขันในตลาดเหล็กกล้าไร้สนิมรีดเย็นจะเพิ่มสูงขึ้นเนื่องจากการเพิ่มขึ้นของแหล่งการผลิตและกำลังการผลิตในประเทศจีน
ทั้งนี้
บริษัทฯมีนโยบายที่เพิ่มการกระจายของฐานลูกค้าในต่างประเทศให้มากขึ้นเพื่อลดความเสี่ยงในการพึ่งพาลูกค้ารายใหญ่
และลดสัดส่วนการส่งออกเหล็กกล้าไร้สนิมรีดเย็นไปประเทศจีนเนื่องจากว่ามีการแข่งขันในเรื่องราคาค่อนข้างสูง

หากจะวิเคราะห์ถึงการจัดจำหน่ายเหล็กกล้าไร้สนิมรีดเย็นโดยคำนึงถึงโครงสร้างทางจุลภาคนั้น
บริษัทฯมีการจัดจำหน่ายเหล็กกล้าไร้สนิมรีดเย็น 2 ประเภท คือ
เหล็กกล้าไร้สนิมรีดเย็นชนิดออสเตนิติก และ เหล็กกล้าไร้สนิมรีดเย็นชนิดเฟอร์ริติก
โดยที่บริษัทฯจำหน่ายเหล็กกล้าไร้สนิมรีดเย็นชนิดออสเตนิติก ในสัดส่วนร้อยละ 83
และเหล็กกล้าไร้สนิมรีดเย็นชนิดเฟอร์ริติก ในสัดส่วนร้อยละ 17 ของการจัดจำหน่ายในปี 2547
ทั้งนี้
เนื่องจากลูกค้าของบริษัทฯส่วนใหญ่เป็นลูกค้าในกลุ่มอุตสาหกรรมครัวเรือนและอุตสาหกรรมอาหารซึ่งมีความต้องการในเหล็กกล้าไร้สนิมรีดเย็นชนิดออสเตนิติกที่มีคุณสมบัติในการขึ้นรูปเย็นได้สูงกว่า
อย่างไรก็ตาม ในช่วงปี 2541 – 2547
ปริมาณการจัดจำหน่ายเหล็กกล้าไร้สนิมรีดเย็นชนิดเฟอร์ริติกมีอัตราการเติบโตที่สูงกว่า
โดยปริมาณการจัดจำหน่ายเหล็กกล้าไร้สนิมรีดเย็นชนิดเฟอร์ริติกมีอัตราการเติบโตเฉลี่ยร้อยละ
32.0 ต่อปี
ในขณะที่ปริมาณการจัดจำหน่ายเหล็กกล้าไร้สนิมรีดเย็นชนิดออสเตนิติกมีอัตราการเติบโตเฉลี่ยร้อยละ
10.9 ต่อปี ทั้งนี้ เหตุผลส่วนหนึ่งมาจากการที่ลูกค้าบางรายต้องการลดต้นทุนการผลิต
โดยการใช้เหล็กกล้าไร้สนิมรีดเย็นเฟอรร์ริติกแทนเหล็กกล้าไร้สนิมรีดเย็นออสเตนิติก
เนื่องจากมีราคาที่ต่ำกว่า

หากจะวิเคราะห์ถึงการจัดจำหน่ายเหล็กกล้าไร้สนิมรีดเย็นโดยคำนึงลักษณะพื้นผิวของผลิตภัณฑ์นั้น
บริษัทฯจัดจำหน่ายเหล็กกล้าไร้สนิมรีดเย็นชนิด 2B ซึ่งมีพื้นผิวแบบด้านในสัดส่วนร้อยละ 66
และเหล็กกล้าไร้สนิมรีดเย็น BA ซึ่งมีผิวมันเงาในสัดส่วนร้อยละ 34 ของการจัดจำหน่ายในปี 2547
โดยการเติบโตของตลาดเหล็กกล้าไร้สนิมรีดเย็น BA ได้เพิ่มสูงขึ้นนับตั้งแต่ปี 2542
ซึ่งบริษัทฯได้ทำการติดตั้งกระบวนการอบอ่อนสำหรับผิวมันเงา (Bright Annealing Line)
โดยเป็นกระบวนการในการทำให้พื้นผิวของผลิตภัณฑ์มีความมันเงากว่าเหล็กกล้าไร้สนิมปกติ

2.  ลักษณะลูกค้าและช่องทางการจัดจำหน่าย

ปัจจุบัน บริษัทฯมีลูกค้าประมาณ 358 ราย ซึ่งประกอบด้วยลูกค้าในประเทศกว่า 68 ราย
และลูกค้าในต่างประเทศประมาณ 290 ราย ทั้งนี้
ลูกค้าส่วนใหญ่ของบริษัทฯจะนำผลิตภัณฑ์ของบริษัทฯไปใช้เป็นวัตถุดิบในการผลิตสินค้าของตน
โดยลักษณะของลูกค้าส่วนใหญ่ของบริษัทฯเป็นผู้ผลิตอุปกรณ์และเครื่องใช้ในครัวเรือน
ผู้ผลิตอุปกรณ์และเครื่องใช้ในโรงงานอุตสาหกรรม ผู้ผลิตอุปกรณ์และวัสดุก่อสร้างต่างๆ
และผู้ผลิตอุปกรณ์ที่ใช้กับรถยนต์ เป็นต้น นอกจากการจำหน่ายให้กับผู้ใช้โดยตรงแล้ว
บริษัทฯยังมีการจำหน่ายให้กับผู้จัดจำหน่าย (Stockists)
ซึ่งจะนำผลิตภัณฑ์ของบริษัทฯไปเพิ่มมูลค่าอื่นๆ เช่นการปรับเปลี่ยนขนาดของผลิตภัณฑ์
เพื่อจำหน่ายต่อให้กับผู้ใช้เหล็กกล้าไร้สนิมรีดเย็นอีกทอดหนึ่ง
โดยลูกค้าประเภทนี้จะทำหน้าที่ให้บริการกับลูกค้าในส่วนของตน

บริษัทฯมีช่องทางการจัดจำหน่ายเหล็กกล้าไร้สนิมรีดเย็นหลักๆ อยู่ 3 ช่องทาง ได้แก่ (1)
การจัดจำหน่ายโดยตรงให้กับลูกค้าในประเทศ (2) การจัดจำหน่ายผ่านตัวแทนจำหน่ายในประเทศ
และ (3) การจัดจำหน่ายผ่านตัวแทนจำหน่ายในต่างประเทศ ดังรายละเอียดต่อไปนี้

  (1) การจัดจำหน่ายโดยตรงให้กับลูกค้าในประเทศ

บริษัทฯจัดจำหน่ายโดยตรงให้กับลูกค้าในประเทศประมาณร้อยละ 37
ของปริมาณการจัดจำหน่ายทั้งหมดในปี 2547
โดยบริษัทฯมีทีมงานฝ่ายการตลาดเพื่อจำหน่ายผลิตภัณฑ์โดยตรงให้กับผู้ประกอบกิจการที่มีธุรกิจขนาดใหญ่และมีการสั่งซื้อผลิตภัณฑ์ของบริษัทฯในปริมาณที่มาก
โดยปัจจุบัน ลูกค้าหลักๆ ของบริษัทฯ ได้แก่ ผู้ผลิตเครื่องครัวสแตนเลส แท้งค์น้ำสแตนเลส
และท่อสแตนเลส

  (2) การจัดจำหน่ายผ่านตัวแทนจำหน่ายในประเทศ

บริษัทฯจัดจำหน่ายผ่านตัวแทนจำหน่ายในประเทศประมาณร้อยละ 15
ของปริมาณการจัดจำหน่ายทั้งหมดในปี 2547 โดยตัวแทนจำ
หน่ายจะได้ค่าคอมมิชชั่นเป็นค่าตอบแทนจากการจำหน่าย ในปัจจุบัน
บริษัทฯมีตัวแทนจำหน่ายในประเทศ 8 ราย
ซึ่งตัวแทนจำหน่ายเหล่านี้เป็นสาขาของบริษัทฯการค้าเหล็กกล้าไร้สนิมรีดเย็นจากประเทศญี่ปุ่น
(Japanese Trading House)

(3) การจัดจำหน่ายผ่านตัวแทนจำหน่ายในต่างประเทศ

บริษัทฯจัดจำหน่ายผ่านตัวแทนจำหน่ายในต่างประเทศประมาณร้อยละ 48
ของปริมาณการจัดจำหน่ายทั้งหมดในปี 2547
โดยตัวแทนจำหน่ายจะได้ค่าคอมมิชชั่นเป็นค่าตอบแทนจากการจำหน่าย
โดยการจำหน่ายในต่างประเทศ (ยกเว้นประเทศญี่ปุ่น) จะจัดจำหน่ายผ่านตัวแทนจำหน่ายทั้งหมด
เนื่องจากตัวแทนจำหน่ายมีเครือข่ายลูกค้าที่กว้างขวาง มีสำนักงานขายและศูนย์บริการทั่วโลก
ซึ่งในปัจจุบันบริษัทฯมีตัวแทนจำหน่ายสินค้าในต่างประเทศ (ยกเว้นประเทศญี่ปุ่น) 1 ราย คือ
Arcelor Stainless International (บริษัทฯในกลุ่มอาร์ซิลอร์)
ซึ่งครอบคลุมเครือข่ายลูกค้าทั่วโลก โดยลูกค้าหลักในต่างประเทศของบริษัทฯคือ ประเทศจีน
ออสเตรเลีย ตะวันออกกลาง และอเมริกาเหนือ

ก่อนการปรับโครงสร้างผู้ถือหุ้นของบริษัทฯ
กลุ่มอาร์ซิลอร์เป็นตัวแทนจำหน่ายในต่างประเทศแต่เพียงผู้เดียวของบริษัทฯ ทั้งนี้
ภายหลังการปรับโครงสร้างผู้ถือหุ้นของบริษัทฯแล้ว
บริษัทฯยังได้มีการทำสัญญาใหม่กับกลุ่มอาซีลอร์เพื่อทำหน้าที่เป็นตัวแทนจำหน่ายในต่างประเทศของบริษัทฯต่อไป
ซึ่งสัญญาใหม่ได้มีผลตั้งแต่วันที่ 19 มีนาคม 2547
โดยตัวแทนจำหน่ายในต่างประเทศจะปฏิบัติเป็นตัวแทนให้กับจำหน่ายแต่เพียงผู้เดียว (Exclusive)
ในทุกประเทศยกเว้นประเทศญี่ปุ่นและประเทศไทย
และตัวแทนจำหน่ายในต่างประเทศจะปฏิบัติหน้าที่ในการเป็นตัวแทนให้แก่บริษัทฯแต่เพียงผู้เดียว
ซึ่งตัวแทนจำหน่ายในต่างประเทศจะไม่ปฎิบัติหน้าที่เป็นตัวแทนให้กับบริษัทฯผู้ผลิตหรือผู้จำหน่ายรายอื่นซึ่งผลิตหรือจำหน่ายผลิตภัณฑ์ซึ่งมีลักษณะแข่งขันหรือทดแทนกันได้
เว้นแต่เป็นผลิตภัณฑ์ของบริษัทฯในกลุ่มอาร์ซิลอร์
โดยสัญญาไม่ได้มีการกำหนดระยะเวลาของสัญญาแต่ฝ่ายหนึ่งฝ่ายใดอาจเลิกสัญญาได้โดยแจ้งล่วงหน้า
6 เดือน ทั้งนี้
ตัวแทนจำหน่ายในต่างประเทศจะได้รับค่าคอมมิชชั่นเป็นผลตอบแทนการจำหน่ายตามอัตราที่กำหนด

3.  สภาวะการแข่งขัน

อุตสาหกรรมเหล็กกล้าไร้สนิมรีดเย็นในตลาดโลกกำลังอยู่ในช่วงขยายตัวภายหลังจากการฟื้นตัวทางเศรษฐกิจของประเทศต่างๆ
ทำให้การบริโภคเหล็กกล้าไร้สนิมรีดเย็นเพิ่มสูงขึ้น โดยตั้งแต่ปี 2543 เศรษฐกิจโลก
และในภูมิภาคเอเชียได้เติบโตขึ้นมาก
ดังจะเห็นได้จากการเติบโตของปริมาณการใช้เหล็กกล้าไร้สนิมรีดเย็นทั่วโลกที่มีอัตราเติบโตเฉลี่ยเท่ากับร้อยละ
7 การบริโภคเหล็กกล้าไร้สนิมรีดเย็นในภูมิภาคเอเชียคิดเป็นร้อยละ 50
ของปริมาณการใช้เหล็กกล้าไร้สนิมรีดเย็นทั่วโลก โดยเฉพาะ
การบริโภคเหล็กกล้าไร้สนิมรีดเย็นในประเทศจีนคิดเป็นร้อยละ 40
ของปริมาณการใช้เหล็กกล้าไร้สนิมรีดเย็นในภูมิภาคเอเชีย

บริษัทฯเป็นผู้นำของตลาดเหล็กกล้าไร้สนิมรีดเย็นในประเทศ ทั้งนี้
ส่วนแบ่งการตลาดของเหล็กกล้าไร้สนิมรีดเย็นในประเทศมีการเพิ่มสูงขึ้นโดยตลอด โดยในปี 2537
ซึ่งเป็นปีแรกของการผลิตของบริษัทฯ ส่วนแบ่งการตลาดของบริษัทฯเท่ากับร้อยละ 34
ของตลาดเหล็กกล้าไร้สนิมรีดเย็นในประเทศ ทั้งนี้ส่วนแบ่งการตลาดของบริษัทฯในปี 2547
เท่ากับร้อยละ 75 ของปริมาณการบริโภคเหล็กกล้าไร้สนิมรีดเย็นในประเทศทั้งหมด
โดยในส่วนแบ่งการตลาดที่เหลือ
มาจากการนำเข้าโดยผู้ใช้เหล็กกล้าไร้สนิมรีดเย็นในประเทศและโดยผู้ค้าเหล็กกล้าไร้สนิมรีดเย็น
(Trader) จากต่างประเทศ ซึ่งผู้ผลิตเหล็กกล้าไร้สนิมที่เป็นคู่แข่งที่สำคัญได้แก่ Nippon Steel &
Sumikin Stainless Steel Corporation, Nisshin Steel, JFE Steel
Corporation, Nippon Yakin Kogyo, Nippon Metal Industry, POSCO, YUSCO และ
Acerinox-Columbus เป็นต้น อย่างไรก็ตาม
บริษัทฯยังมีความสามารถในการแข่งขันกับผู้ค้าเหล็กกล้าไร้สนิมรีดเย็นรายอื่นและมีความได้เปรียบกว่าคู่แข่งที่นำเข้าเหล็กกล้าไร้สนิมรีดเย็นในหลายๆ
ด้าน เช่น มาตรการป้องกันการทุ่มตลาด ความยืดหยุ่นในการกำหนดราคาสินค้า
การส่งมอบสินค้าที่เร็ว ความตรงต่อเวลาและเชื่อถือได้ และการบริการหลังการขายให้กับลูกค้า
ทั้งนี้
บริษัทฯยังคงมุ่งที่จะเพิ่มส่วนแบ่งการตลาดในประเทศให้เพิ่มขึ้นเพื่อสนองความต้องการเหล็กกล้าไร้สนิมรีดเย็นในประเทศที่เพิ่มขึ้นด้วย
โดยร่วมมือกับลูกค้าในการพัฒนาสินค้าผ่านทางศูนย์วิจัยไทยน๊อคซ์

4.  ราคาการจำหน่าย

ผลิตภัณฑ์เหล็กกล้าไร้สนิมรีดเย็นเป็นสินค้าอุตสาหกรรมซึ่งมีการซื้อขายทั่วโลก
ดังนั้นราคาของเหล็กกล้าไร้สนิมรีดเย็นจึงเป็นราคาที่เป็นไปตามกลไกของตลาดโลก
โดยราคาในการซื้อขายในต่างประเทศส่วนใหญ่จะเกิดจากการตกลงกันเองระหว่างผู้จัดจำหน่ายกับลูกค้าในแต่ละตลาด
โดยขึ้นกับชั้นคุณภาพ ลักษณะสินค้า ลักษณะการใช้งาน เวลาการส่งมอบ
และสภาพการแข่งขันในตลาดนั้น

ส่วนการตั้งราคาเสนอขายสินค้าภายในประเทศของบริษัทฯจะเป็นการตั้งราคาโดยคำนึงถึง
ราคาของเหล็กกล้าไร้สนิมรีดเย็นของตลาดโลก ราคาของวัตถุดิบ มาตรการภาษีอากรต่างๆ และ
อัตราเพดานราคาที่กำหนดโดยกระทรวงพาณิชย์ เป็นต้น
โดยเพดานราคาของเหล็กกล้าไร้สนิมรีดเย็นซึ่งมีผลใช้บังคับตั้งแต่เดือนธันวาคม 2547 เท่ากับ
123.85 บาทต่อกิโลกรัม

2.  การจัดหาผลิตภัณฑ์ และบริการ

    1.  โรงงาน อุปกรณ์และเครื่องจักร

โรงงานเหล็กกล้าไร้สนิมรีดเย็นของบริษัทฯตั้งอยู่ในนิคมอุตสาหกรรมระยองอินดัสเตรียลปาร์คในเขตอุตสาหกรรมพื้นที่ชายฝั่งภาคตะวันออกไปทางทิศตะวันออกเฉียงใต้ประมาณ
180 กิโลเมตร มีเนื้อที่รวม 128 ไร่ (205,000 ตารางเมตร)
โรงงานได้เริ่มผลิตเหล็กกล้าไร้สนิมรีดเย็น ในปี 2536 โดยปัจจุบันมีกำลังการผลิต 200,000
ตันต่อปี โรงงานของบริษัทฯเป็นโรงงานรีดเย็น
โดยนำเข้าม้วนเหล็กไร้สนิมรีดร้อนจากต่างประเทศมาทำการรีดเพื่อให้ได้ขนาดความหนา
และพื้นผิวตามที่ลูกค้าต้องการ

เครื่องจักร และอุปกรณ์หลักในการผลิตเหล็กกล้าไร้สนิมรีดเย็นของบริษัทฯเป็นอุปกรณ์ที่ทันสมัย
และเป็นอุปกรณ์ที่ใช้กันอย่างแพร่หลายในผู้ผลิตเหล็กกล้าไร้สนิมรีดเย็นรายใหญ่ทั่วโลก
ซึ่งประกอบด้วย

-   เตาอบอ่อนสำหรับเกรดเฟอร์ริติก (Batch Annealing Furnace)

-   เตาอบอ่อนและอ่างล้างขจัดออกไซด์ (Annealing and Pickling Line) ที่มีความยาว
    280 เมตรสำหรับม้วนเหล็กไร้สนิมรีดร้อนและรีดเย็น

-   เตาอบอ่อนและอ่างล้างขจัดออกไซด์ (Annealing and Pickling for Raw Material)
    ที่มีความยาว 305 เมตรสำหรับม้วนเหล็กไร้สนิมรีดร้อน

-   เตาอบอ่อนสำหรับผิวมันเงา (Bright Annealing Line)

-   เครื่องรีดเย็นเซนด์ซิเมียร์ (ZRM1 และ ZRM2) มีอัตราความเร็วถึง 600 และ 800
    เมตรต่อนาที ตามลำดับ

-   เครื่องปรับความเรียบผิวหน้าเหล็ก (Skin Pass Mill)

-   เครื่องปรับความเรียบผิวหน้าเหล็ก (Skin Pass Mill No. 2)

-   เครื่องปรับความเรียบโดยการดึง (Tension Leveler)
    เพื่อปรับความเรียบของผิวหน้าเหล็ก

-   เครื่องซ่อมผิว (Grinding Line)

-   เครื่องตัดหน้ากว้าง (Slitting Line) สำหรับตัดขอบและตัดแผ่นหน้ากว้าง

-   เครื่องตัดเป็นแผ่น (Cut-to-length Line)

-   เครื่องตัดหน้าแคบ (Slitting Line) สำหรับตัดขอบและตัดแผ่นหน้าแคบ

    1.  ขั้นตอนการผลิต

กระบวนการผลิตของบริษัทฯเริ่มตั้งแต่การนำวัตถุดิบ (ม้วนเหล็กไร้สนิมรีดร้อน) มาทำการรีดเย็น
โดยบริษัทฯจะนำเข้าจากผู้ผลิตในต่างประเทศ ทั้งนี้
ม้วนเหล็กไร้สนิมรีดร้อนจะผลิตจากเศษเหล็กซึ่งจะถูกหลอมรวมกับสารผสมในเตาหลอมอาร์คไฟฟ้า
หลังจากนั้นจะผ่านกระบวนการที่ทำโลหะเหลวให้บริสุทธิ์ด้วยสุญญากาศ
โดยโลหะที่บริสุทธิ์แล้วจะถูกนำหล่อแบบต่อเนื่องเพื่อให้ได้มาซึ่งแท่งเหล็ก
โดยแท่งเหล็กแบนดังกล่าวจะถูกนำมารีดร้อนเพื่อลดขนาดเป็นม้วนเหล็ก
โดยบริษัทฯจะนำเข้าม้วนเหล็กไร้สนิมรีดร้อนจากบริษัทฯผู้ผลิต เช่น U & A, Columbus และ
Acesita
โดยผู้จำหน่ายวัตถุดิบให้กับบริษัทฯล้วนแล้วแต่เป็นผู้ผลิตม้วนเหล็กไร้สนิมรีดร้อนรายใหญ่ของโลก

ทั้งนี้ บริษัทฯจะนำม้วนเหล็กไร้สนิมรีดร้อนมาผ่านกระบวนการทางความร้อนและกัดด้วยกรด
และทำการรีดลดขนาดด้วยเครื่องรีดเย็นเซนด์ซิเมียร์ (Sendzimir) จากนั้นจะนำมาผ่านการอบ
และกัดกรด หรือผ่านกระบวนการอบเงา (Bright Annealing) โดยมีการรีดผิว (Skin Pass)
อีกครั้ง เพื่อปรับความมันให้ได้ตามลูกค้าต้องการ
โดยกระบวนการผลิตเหล็กกล้าไร้สนิมรีดเย็นของบริษัทฯ มีดังนี้

1.  กระบวนการอบอ่อน และการขจัดออกไซด์ (Annealing and Pickling)

ม้วนเหล็กไร้สนิมรีดร้อนประเภทเฟอร์ริติกจะถูกป้อนเข้าไปในเตาอบอ่อน (Batch Annealing
Furnance) ซึ่งภายในเครื่องมีอุณหภูมิประมาณ 850 องศาเซลเซียส
เพื่ออบม้วนเหล็กไร้สนิมรีดร้อนให้อ่อนตัวและมีโครงสร้างที่สมบูรณ์
โดยหลังจากที่ม้วนเหล็กไร้สนิมรีดร้อนผ่านกระบวนการอบอ่อน จะเกิดปฏิกิริยาออกซิเดชั่น
(Oxidation) บนพื้นผิว ซึ่งจะถูกกำจัดออกไปในกระบวนการออกไซด์
ซึ่งจะนำม้วนเหล็กไร้สนิมรีดร้อนที่ผ่านกระบวนการอบอ่อนไปผ่านอ่างอาบล้างขจัดออกไซด์
ซึ่งมีส่วนผสมของกรดกำมะถันและกรดไฮโดรฟลูริก กับกรดไนตริก ตามลำดับ
สำหรับม้วนเหล็กไร้สนิมรีดร้อนชนิดออสเตนิติกไม่จำเป็นต้องนำมาเข้าเตาอบอ่อน
แต่สามารถนำเข้าสู่กระบวนการอบและกัดกรด (Annealing and Pickling) โดยตรงได้เลย

2.  กระบวนการรีดเย็น

เหล็กที่ผ่านการอบอ่อนและการขจัดออกไซด์ จะถูกนำไปผ่านเครื่อง Sendzimir Unit
เพื่อทำการรีดลดขนาด โดย Sendzimir Unit จะประกอบด้วยลูกรีดทรงกระบอก 20 ลูก
ซึ่งจะทำการบีบ อัด และรีดเหล็กกล้าไร้สนิมให้บางลง
โดยเหล็กกล้าไร้สนิมจะมีความหนาลดลงหลังจากผ่านกระบวนการนี้แล้ว

3.  กระบวนการอบอ่อน และการขจัดออกไซด์ (Annealing and Pickling) ครั้งที่ 2

เหล็กกล้าไร้สนิมที่ผ่านกระบวนการรีดเย็นจะมีโครงสร้างทางจุลภาคและคุณสมบัติทางกล
ซึ่งไม่เหมาะต่อการใช้งาน ดังนั้น
เพื่อให้เหล็กกล้าไร้สนิมมีผิวหน้าที่สะอาดและมีคุณสมบัติทางกลตามความต้องการของลูกค้า
เหล็กกล้าไร้สนิมจะต้องผ่านกระบวนการอบอ่อนและขจัดออกไซด์อีกครั้งหนึ่ง

4.  กระบวนการปรับความเรียบผิวหน้าและความมันเงา (Skin Passing)

เนื่องจากความเรียบของเหล็กกล้าไร้สนิมหลังผ่านการอบอ่อนและการขจัดออกไซด์ ครั้งที่ 2
ยังไม่เหมาะสมต่อการใช้งาน
แผ่นเหล็กกล้าไร้สนิมดังกล่าวจึงต้องนำมาผ่านกระบวนการรีดปรับผิวอีกครั้งเพื่อเพิ่มความเรียบและความเงาให้แก่ผิวหน้า

5.  กระบวนการตัด (Slitting and Cutting)

กระบวนการสุดท้ายของการผลิตคือการนำเหล็กกล้าไร้สนิมรีดเย็นมาทำการคลี่เพื่อนำมาตัดเป็นแผ่นตามขนาดที่ลูกค้าต้องการ
ซึ่งผลิตภัณฑ์สำเร็จรูปแล้วเรียกว่า เหล็กกล้าไร้สนิมรีดเย็นแผ่น
หรือนำเหล็กกล้าไร้สนิมมาตัดตามความยาวที่กำหนดและม้วนกลับไป
ซึ่งผลิตภัณฑ์สำเร็จรูปแล้วเรียกว่า เหล็กกล้าไร้สนิมรีดเย็นม้วน หรือว่า
เหล็กกล้าไร้สนิมรีดเย็นม้วนหน้าแคบ

+------------------------------------+---------------------------------+
| []                                 |                                 |
|                                    |                                 |
| กระบวนการอบอ่อนสำหรับผิวมันเงา         |                                 |
|                                    |                                 |
| []                                 |                                 |
|                                    |                                 |
| []                                 |                                 |
|                                    |                                 |
| เครื่องรีดเย็นเซนด์ซิเมียร์                |                                 |
| เครื่องปรับความเรียบของพื้นผิวเหล็ก        |                                 |
+------------------------------------+---------------------------------+
|                                    |                                 |
+------------------------------------+---------------------------------+

+-----------------------------------------------------------------------+
| []                                                                    |
+-----------------------------------------------------------------------+
| รูป 4 : กระบวนการผลิตม้วนเหล็กไร้สนิมรีดร้อน หรือ คอยล์ดำ                       |
+-----------------------------------------------------------------------+
| []                                                                    |
+-----------------------------------------------------------------------+
| รูป 5 : กระบวนการผลิตเหล็กกล้าไร้สนิมของบริษัทฯ ไทยน๊อคซ์ สเตนเลส จำกัด (มหาชน)  |
+-----------------------------------------------------------------------+

1.  เทคโนโลยีการผลิต คุณภาพการผลิต และกำลังการผลิต

เทคโนโลยีในการผลิตเหล็กกล้าไร้สนิมรีดเย็นของบริษัทฯถือเป็นปัจจัยหนึ่งซึ่งบริษัทฯให้ความสำคัญอย่างมาก
เนื่องจากจะช่วยให้สามารถลดต้นทุนการผลิต เพิ่มประสิทธิภาพในการทำงาน
และสามารถรักษาคุณภาพของผลิตภัณฑ์ให้อยู่ในระดับสูงได้
โดยเทคโนโลยีการผลิตเหล็กทั่วไปมีอายุการใช้งานเป็นระยะเวลายาวนานกว่า 20 ปี อนึ่ง
เทคโนโลยีการผลิตของบริษัทฯถือว่ายังทันสมัยและก้าวหน้า
เมื่อเทียบกับเทคโนโลยีการผลิตของคู่แข่งต่างชาติ

บริษัทฯผลิตผลิตภัณฑ์ส่วนใหญ่ตามคำสั่งลูกค้า
โดยปกติบริษัทฯใช้เวลาในการผลิตผลิตภัณฑ์ในแต่ละคำสั่งซื้อ ประมาณ 10 วัน ถึง 15 วัน ทั้งนี้
ขึ้นอยู่กับประเภท ขนาดของผลิตภัณฑ์ และการจัดตารางการผลิตของบริษัทฯ อนึ่ง ในการผลิตสินค้า
ฝ่ายประกันคุณภาพจะต้องเข้าไปดำเนินการตรวจสอบคุณภาพสินค้าในแต่ละขั้นตอนของการผลิตตามแผนการตรวจสอบคุณภาพ
(Quality Control) ตามมาตรฐานสากล ISO 9001: 2000
โดยบริษัทฯมีนโยบายรับคำสั่งซื้อจากลูกค้าและดำเนินการส่งมอบสินค้าให้กับลูกค้าภายในระยะเวลาประมาณ
30-45 วัน ทั้งนี้ขึ้นอยู่กับระยะทางการขนส่ง

การพัฒนาที่สำคัญอย่างหนึ่งของบริษัทฯคือการดำเนินการโครงการ “TPM Plus” อย่างต่อเนื่อง
โดยโครงการดังกล่าวเป็นโครงการในการดำเนินกระบวนการผลิตเพื่อให้เกิดประสิทธิภาพสูงสุด
ช่วยลดค่าใช้จ่ายในการผลิต ลดของเสีย ลดเวลาที่สูญเสียจากการชำรุดของเครื่องจักรและอุปกรณ์
และเพิ่มกำลังการผลิต โดยการตรวจสอบและวิเคราะห์กระบวนการต่างๆ ได้ดำเนินการตั้งแต่ปี
2545 โดยความช่วยเหลือจาก McKinsey ซึ่งเป็นที่ปรึกษาให้กับบริษัทฯ
ซึ่งตัวอย่างหนึ่งของผลคาดว่าจะได้จากโครงการ “TPM Plus” คือ
การที่บริษัทฯคาดว่าจะสามารถเพิ่มกำลังการผลิตสูงสุดจาก 160,000 ตัน ในปี 2545 เป็น
200,000 ในปี 2548 ซึ่งการเพิ่มขึ้นของกำลังการผลิตดังกล่าว
เกิดจากการเปลี่ยนแปลงกระบวนการผลิตตามโครงการ “TPM Plus”
โดยมีการค่าใช้จ่ายจากการลงทุนเพิ่มขึ้นเพียงเล็กน้อย ทั้งนี้
บริษัทฯคาดว่าจะสามารถลดต้นทุนในการผลิตในส่วนอื่นๆ ได้อีกในอนาคต
เนื่องจากการดำเนินการภายใต้โครงการ “TPM Plus” อย่างต่อเนื่อง

นอกจากนั้น การใช้ระบบ “TPM Plus”
ยังจะช่วยให้บริษัทฯสามารถให้บริการที่ตรงตามความต้องการของลูกค้าแต่ละราย
และสร้างความมั่นใจในด้านการควบคุมคุณภาพ การงานแผนการผลิตอันรวดเร็ว
และการส่งมอบสินค้าตรงตามกำหนด ตลอดจนการติดตามคุณภาพของสินค้าที่บริษัทฯผลิต
เพื่อให้ลูกค้าเกิดความมั่นใจในคุณภาพสินค้าที่ซื้อจากบริษัทฯ
นอกจากนี้บริษัทฯยังได้มีการพัฒนาและปรับปรุงระบบการผลิตอยู่เสมอ
เพื่อเพิ่มประสิทธิภาพของการผลิต

2.  การจัดหาและแหล่งที่มาของวัตถุดิบหลัก

ม้วนเหล็กไร้สนิมรีดร้อน หรือ คอยล์ดำ (Hot-Rolled Stainless Steel Coil)
คือวัตถุดิบหลักของบริษัทฯ ซึ่งมีสัดส่วนประมาณร้อยละ 80-85 ของต้นทุนการผลิต

บริษัทฯต้องนำเข้าวัตถุดิบหลักทั้งหมดจากต่างประเทศ
เนื่องจากว่าไม่มีผู้ผลิตม้วนเหล็กไร้สนิมรีดร้อนในประเทศไทย
โดยบริษัทฯนำเข้าจากผู้ผลิตใหญ่หลายแห่งทั่วโลก ซึ่งผู้จำหน่ายวัตถุดิบรายใหญ่ของบริษัทฯคือ U &
A, Columbus และ Acesita ซึ่งมีการขายม้วนเหล็กไร้สนิมรีดร้อนให้กับบริษัทฯในสัดส่วนร้อยละ
60.4 ร้อยละ 19.1 และ ร้อยละ 18.6 ของปริมาณวัตถุดิบรวม ตามลำดับ ในปี 2546
โดยรายละเอียดของผู้จำหน่ายวัตถุดิบรายใหญ่ของบริษัทฯแต่ละรายมีดังนี้

(1) U & A

U & A เป็นบริษัทฯในกลุ่มของอาร์ซีลอร์ ซึ่งเป็นผู้ผลิตเหล็กรายใหญ่ของโลก โดยที่ U & A
มีโรงงานผลิต 5 แห่ง ศูนย์บริการอีก 8 แห่ง ซึ่งตั้งอยู่ในยุโรปทั้งหมด
และในปัจจุบันมีพนักงานทั้งหมดกว่า 5,920 คน ในปี 2546 U & A มีรายได้รวม 2.38
พันล้านยูโร โดยผลิตเหล็กกล้าไร้สนิมในปริมาณ 1.4 ล้านตันซึ่งยอดขายของ U & A กว่าร้อยละ
80 เป็นการขายในยุโรป ทั้งนี้ U & A มีส่วนแบ่งการตลาดในยุโรปประมาณร้อยละ 25

(2) Columbus

Columbus เป็นผู้ผลิตม้วนเหล็กไร้สนิมรีดร้อนรายใหญ่ในประเทศแอฟริกาใต้
ซึ่งมีกำลังการผลิตม้วนเหล็กไร้สนิมรีดร้อน 600,000 ตันต่อปี Columbus
ส่งออกม้วนเหล็กไร้สนิมรีดร้อนที่ผลิตส่วนใหญ่ไปที่ประเทศในยุโรป เอเซียตะวันออกเฉียงใต้ จีน
ตะวันออกกลาง และอเมริกาใต้

(3) Acesita

Acesita เป็นผู้ผลิตเหล็กเหล็กกล้าไร้สนิมครบวงจรรายเดียวในลาตินอเมริกา
โดยมีการส่งออกผลิตภัณฑ์ไปยัง 52 ประเทศทั่วโลก โดย Acesita มีประสบการณ์กว่า 60 ปี
ในอุตสาหกรรมเหล็ก ปัจจุบัน Acesita มีกำลังการผลิตเหล็กกล้าไร้สนิมจำนวน 850,000 ตันต่อปี
และมีรายได้รวม 1.7 พันล้านบราซิเลียนเรียล

บริษัทฯจะดำเนินการสั่งซื้อม้วนเหล็กไร้สนิมรีดร้อนล่วงหน้าเป็นเวลาประมาณ 2-4 เดือน
ในปริมาณรวมถึงคุณภาพของวัตถุดิบที่ตกลงกันไว้ก่อนล่วงหน้ากับผู้จำหน่ายวัตถุดิบ
เพื่อให้ได้วัตถุดิบในปริมาณที่เพียงพอและมีคุณภาพตรงตามความต้องการของลูกค้า
โดยราคาซื้อม้วนเหล็กไร้สนิมรีดร้อนจากผู้จำหน่ายวัตถุดิบนั้นจะเป็นราคาที่บริษัทฯกับผู้จำหน่ายวัตถุดิบตกลงกันล่วงหน้าเป็นรายเดือน
โดยอ้างอิงกับราคาตลาดในขณะนั้น

1.  ภาวะอุตสาหกรรม

โครงสร้างของอุตสาหกรรมเหล็กสามารถแบ่งออกเป็น 3 ขั้นตอนหลักๆ คือ (1)
อุตสาหกรรมเหล็กขั้นต้น โดยเริ่มจากการนำสินแร่เหล็ก (Iron ore) มาถลุง (Iron making)
(2) อุตสาหกรรมเหล็กขั้นกลาง จะใช้วัตถุดิบที่ได้จากเหล็กขั้นต้นมาผลิตเป็นเหล็กแท่ง
และเหล็กทรงแบน และ (3) อุตสาหกรรมเหล็กขั้นปลาย จะนำเหล็กขั้นกลางมารีดเป็นเหล็กเส้น
ลวดเหล็ก เหล็กโครงสร้าง รวมไปถึงการแปรรูปและการเคลือบ สปริงและท่อเหล็ก
โดยการผลิตเหล็กกล้าไร้สนิมรีดเย็นของบริษัทฯนั้นจัดอยู่ในอุตสาหกรรมเหล็กขั้นปลาย

1.  ภาวะและแนวโน้มอุตสาหกรรมเหล็กกล้าไร้สนิมรีดเย็นในตลาดโลก

อุตสาหกรรมเหล็กกล้าไร้สนิมรีดเย็นในตลาดโลกกำลังอยู่ในช่วงขยายตัวภายหลังจากการฟื้นตัวทางเศรษฐกิจของประเทศต่างๆ
ทำให้การบริโภคเหล็กกล้าไร้สนิมรีดเย็นเพิ่มสูงขึ้น โดยตั้งแต่ปี 2543 เศรษฐกิจโลก
และในภูมิภาคเอเซียได้เติบโตขึ้นมาก
ดังจะเห็นได้จากการเติบโตของปริมาณการใช้เหล็กกล้าไร้สนิมรีดเย็นทั่วโลกเพิ่มขึ้นอย่างต่อเนื่องโดยเฉลี่ยปีร้อยละ
6-7 ตั้งแต่ปี 2548 จีนจะกลายเป็นผู้บริโภคเหล็กกล้าไร้สนิมรีดเย็นที่ใหญ่ที่สุด
ทั้งนี้เนื่องจากเศรษฐกิจของจีนมีการเติบโตอย่างรวดเร็วประกอบกับการเตรียมการเพื่อเป็นเจ้าภาพจัดงานระดับโลกที่จะจัดขึ้นในประเทศจีน
เช่น การแข่งขันกีฬาโอลิมปิกในปี 2551 เป็นต้น
และเนื่องจากความต้องการใช้เหล็กกล้าไร้สนิมรีดเย็นของจีนเพิ่มขึ้นโดยตลอด
จีนจึงมีแผนในการขยายกำลังการผลิตเหล็กกล้าไร้สนิมรีดเย็นเพื่อทดแทนการนำเข้าจากต่างประเทศ
โดยบริษัทฯประมาณการณ์ว่าในอนาคตประเทศจีนจะเป็นผู้ส่งออกเหล็กกล้าไร้สนิมรีดเย็นรายใหญ่ของโลกอีกด้วย

ราคาเหล็กกล้าไร้สนิมรีดเย็นโลกจะถูกกำหนดโดยความสมดุลของอุปสงค์และอุปทานในตลาดโลก
โดยในปัจจุบัน
ปริมาณความต้องการบริโภคเหล็กกล้าไร้สนิมรีดเย็นทั่วโลกมีการขยายตัวอย่างต่อเนื่อง
ในขณะที่ผู้ประกอบการผลิตเหล็กรายใหญ่ของโลกมีการชะลอการผลิตลงตั้งแต่ในช่วงวิกฤตเศรษฐกิจ
กอปรกับการยกเลิกมาตรการตอบโต้การทุ่มตลาดของประเทศสหรัฐอเมริกาในช่วงปลายปี 2546
มีผลทำให้การนำเข้าเหล็กกล้าไร้สนิมรีดเย็นจากต่างประเทศมากขึ้น
ส่งผลให้ราคาเหล็กกล้าไร้สนิมรีดเย็นในตลาดโลกในปัจจุบันปรับตัวสูงขึ้นอย่างต่อเนื่อง นอกจากนี้
การเติบโตทางเศรษฐกิจของหลายภูมิภาคทั่วโลก
ซึ่งส่งผลให้มีความต้องการเหล็กกล้าไร้รีดเย็นสนิมเพิ่มขึ้น
เป็นอีกหนึ่งปัจจัยหลักที่ทำให้ราคาเหล็กกล้าไร้สนิมรีดเย็นเพิ่มขึ้นอย่างต่อเนื่อง ตั้งแต่ปลายปี 2544

ทั้งนี้
นอกเหนือจากการแปรผันตามความสมดุลระหว่างปริมาณอุปสงค์และอุปทานของเหล็กกล้าไร้สนิมรีดเย็นในตลาดโลกขณะนั้น
ราคาเหล็กกล้าไร้สนิมรีดเย็นยังแปรผันตามราคาม้วนเหล็กไร้สนิมรีดร้อน
ซึ่งเป็นวัตถุดิบหลักในการผลิตม้วนเหล็กกล้าไร้สนิมรีดเย็น อนึ่ง
ราคาของเหล็กกล้าไร้สนิมรีดเย็นชนิดออสเตนิติกจะมีความผันผวนค่อนข้างสูง
เนื่องจากราคาจะแปรผันโดยตรงกับราคานิกเกิล
(เนื่องจากเหล็กกล้าไร้สนิมชนิดนี้มีส่วนผสมของนิกเกิลอยู่ในปริมาณร้อยละ 8 – 20)
ดังนั้นเหล็กกล้าไร้สนิมชนิดรีดเย็นออสเตนิติกจะมีความแปรผันทางราคาค่อนข้างมากเมื่อเทียบกับเหล็กกล้าไร้สนิมรีดเย็นชนิดเฟอร์ริติก
เนื่องจากเหล็กกล้าไร้สนิมรีดเย็นชนิดเฟอร์ริติกไม่มีส่วนผสมของนิกเกิล
จึงมีราคาที่ถูกกว่าและมีความแปรผันน้อยกว่าชนิดออสเตนิติก

อย่างไรก็ตาม ราคาเหล็กกล้าไร้สนิมรีดเย็นในแต่ละภูมิภาคจะมีราคาที่แตกต่างกันไป
ทั้งนี้ขึ้นอยู่กับหลายปัจจัย อาทิเช่น ต้นทุนในการผลิต ค่าขนส่ง ค่าแรงงาน มาตรการควบคุมราคา
ปริมาณการผลิต และปริมาณการบริโภค

คาดว่าแนวโน้มของตลาดเหล็กกล้าไร้สนิมจะยังคงเติบโตต่อไป
ทั้งนี้เนื่องจากสภาวะทางเศรษฐกิจที่ดีส่งผลให้การบริโภคของเหล็กกล้าไร้สนิมสูงขึ้น นอกจากนี้
การเพิ่มกำลังการผลิตของผู้ใช้เหล็กกล้าไร้สนิมยังเป็นสิ่งยืนยันการเติบโตของตลาดเหล็กกล้าไร้สนิมต่อไป
ทั้งนี้ คาดว่าภูมิภาคเอเชียจะเป็นภูมิภาคที่มีบทบาทสูงขึ้นในอุตสาหกรรมนี้
ทั้งในด้านการบริโภคและการผลิตเหล็กกล้าไร้สนิม
(โดยเฉพาะการบริโภคและการผลิตจากประเทศจีน)

นอกจากนั้น การแข่งขันของอุตสาหกรรมเหล็กกล้าไร้สนิมจะเพิ่มสูงขึ้น
โดยผู้ผลิตที่มีต้นทุนในการผลิตต่ำและมีความเชี่ยวชาญในการผลิตจะได้เปรียบในการแข่งขัน ทั้งนี้
การประหยัดจากขนาด (Economy of Scales) เป็นปัจจัยสำคัญในการแข่งขันในอุตสาหกรรมนี้
ดังนั้น ผู้ผลิตเหล็กกล้าไร้สนิมแบบครบวงจร (Integrated Mills) ที่มีการผลิตเหล็กขั้นต้น
ขั้นกลาง และขั้นปลาย จะเป็นผู้ผลิตที่จะมีความได้เปรียบในต้นทุนการผลิต
เนื่องจากสามารถประหยัดค่าขนส่งและต้นทุนของวัตถุดิบได้ ดังนั้น ผู้ผลิตที่เป็น Small Mills
มีความจำเป็นที่จะต้องปรับตัวเพื่อให้สามารถแข่งขันกับผู้ผลิตที่เป็น Integrated Mills ได้
โดยการสร้างพันธมิตรทางธุรกิจก็เป็นอีกหนึ่งกลยุทธ์ที่ผู้ประกอบการใช้ในการเสริมสร้างความแข็งแกร่งในการแข่งขัน
ทั้งนี้ การใช้เทคโนโลยีในการผลิตที่ทันสมัยก็ถือเป็นวิธีการที่ช่วยลดต้นทุนการผลิต
เพิ่มประสิทธิภาพในการผลิต และเพิ่มความสามารถในการแข่งขันได้อย่างมาก นอกจากนั้น
การใช้กลยุทธ์การเลือก Segmentation ของตลาดที่เหมาะสมกับกระบวนการผลิต
รวมทั้งการให้คำแนะนำและบริการทางด้านเทคนิคการใช้งานของลูกค้า
ก็เป็นอีกวิธีหนึ่งที่จะสร้างความได้เปรียบในด้านการแข่งขัน เช่นกัน

2.  ภาวะและแนวโน้มอุตสาหกรรมเหล็กกล้าไร้สนิมรีดเย็นในประเทศไทย

ปริมาณการใช้เหล็กกล้าไร้สนิมรีดเย็นในประเทศไทยมีการเติบโตอย่างต่อเนื่อง
โดยตั้งแต่การฟื้นตัวทางเศรษฐกิจในปี 2541
ปริมาณการใช้เหล็กกล้าไร้สนิมรีดเย็นในประเทศไทยมีอัตราการเติบโตไม่ต่ำกว่าร้อยละ 10-15
ต่อปี เนื่องจากเหล็กกล้าไร้สนิมรีดเย็นเป็นวัตถุดิบที่ใช้ในการผลิตสำหรับหลายอุตสาหกรรมต่อเนื่อง
อาทิเช่น อุตสาหกรรมเครื่องใช้ในครัวเรือน อุตสาหกรรมก่อสร้าง อุตสาหกรรมผลิตท่อ
อุตสาหกรรมอิเล็กทรอนิกส์ อุตสาหกรรมคมนาคมขนส่ง และอุตสาหกรรมรถยนต์ เป็นต้น อนึ่ง
ธุรกิจเหล่านี้ล้วนแล้วแต่อยู่ในช่วงขยายตัว เนื่องจากการเติบโตอย่างต่อเนื่องทางเศรษฐกิจ
ในฐานะผู้ผลิตเหล็กกล้าไร้สนิมรีดเย็นรายเดียวในประเทศไทย
บริษัทฯจะได้รับผลประโยชน์โดยตรงจากการใช้เหล็กกล้าไร้สนิมรีดเย็นที่เพิ่มขึ้น

ประเทศไทยเป็นประเทศที่มีศักยภาพในการเติบโตของการบริโภคเหล็กกล้าไร้สนิมรีดเย็นอีกมาก
เนื่องจากอัตราการใช้เหล็กกล้าไร้สนิมรีดเย็นในประเทศไทยค่อนข้างต่ำคือรายละ 2.14
กิโลกรัมต่อคนต่อปี เมื่อเทียบกับประเทศไต้หวัน 20 กิโลกรัมต่อคนต่อปี ประเทศเกาหลีใต้ 15
กิโลกรัมต่อคนต่อปี และประเทศญี่ปุ่น 10 กิโลกรัมต่อคนต่อปี
ซึ่งดัชนีนี้แสดงให้เห็นถึงแนวโน้มและศักยภาพของการเติบโตในระยะยาวของปริมาณความต้องการเหล็กกล้าไร้สนิมรีดเย็นในประเทศไทย
นอกจากนั้นภาวะเศรษฐกิจที่เติบโตอย่างต่อเนื่องจะเป็นอีกหนึ่งปัจจัยหลักที่ทำให้แนวโน้มของอุตสาหกรรมเหล็กกล้าไร้สนิมรีดเย็นในประเทศเติบโตในอนาคต

ทั้งนี้ การใช้เหล็กกล้าไร้สนิมรีดเย็นในประเทศไทยยังคงเป็นไปอยู่ในวงจำกัด
โดยส่วนใหญ่เป็นไปในการใช้ในอุตสาหกรรมเครื่องใช้ในครัวเรือน เช่น อ่างล้างมือ หม้อ แท้งค์น้ำ
และอุตสาหกรรมท่อสตนเลส ในขณะที่ การใช้ในด้านอื่นๆ เช่น อุตสาหกรรมรถยนต์ การก่อสร้าง
งานสถาปนิก นั้นยังเป็นไปอยู่ในวงจำกัด
ซึ่งในต่างประเทศอุตสาหกรรมเหล่านี้มีความต้องการเหล็กกล้าไร้สนิมที่อยู่ในปริมาณที่สูง
ซึ่งบริษัทฯเชื่อว่ามีสาเหตุมาจากการขาดอุตสาหกรรมปลายน้ำและขาดความรู้ความเข้าใจเกี่ยวกับประโยชน์
รวมถึงความคุ้มค่าของการใช้เหล็กกล้าไร้สนิม
ทางบริษัทฯจึงมีนโยบายที่จะส่งเสริมการให้ความรู้ความเข้าใจของผู้บริโภคเกี่ยวกับเหล็กกล้าไร้สนิมเพื่อที่จะเป็นการสนับสนุนการใช้เหล็กกล้าไร้สนิมในประเทศไทย
เมื่อผู้บริโภคตระหนักถึงเรื่องความปลอดภัยของสุขภาพจากการใช้บรรจุภัณฑ์มากขึ้น
บริษัทฯเชื่อว่าเหล็กกล้าไร้สนิมจะถูกใช้เป็นวัสดุทดแทนโลหะอื่นๆ

3.  กฎระเบียบและข้อบังคับที่เกี่ยวข้องกับอุตสาหกรรมเหล็กกล้าไร้สนิมรีดเย็นในประเทศไทย

อุตสาหกรรมเหล็กกล้าไร้สนิมรีดเย็นในประเทศจะได้รับผลกระทบจากกฎระเบียบและข้อบังคับทีเกี่ยวข้องกับอุตสาหกรรมดังนี้

1.  มาตรการตอบโต้การทุ่มตลาด (Anti-dumping: AD)

การทุ่มตลาด คือ
การที่ประเทศคู่ค้าส่งสินค้าเข้ามาจำหน่ายในประเทศไทยในราคาต่ำกว่าราคาที่จำหน่ายในประเทศตน
หรือในราคาต่ำกว่าราคาที่ส่งออกไปจำหน่ายยังประเทศอื่น
หรือในราคาที่ต่ำกว่าราคาที่คำนวณขึ้นจากต้นทุนการผลิตในประเทศผู้ผลิตนั้น ดังนั้น
กระทรวงพาณิชย์ในฐานะผู้ทำหน้าที่กำกับดูแลการค้าระหว่างประเทศ
รวมทั้งปกป้องและรักษาผลประโยชน์ทางการค้าของไทย
จึงดำเนินการตอบโต้เพื่อมิให้คู่ค้าใช้มาตรการทางการค้าที่ไม่เป็นธรรม
โดยเฉพาะในเรื่องการทุ่มตลาด (Anti-dumping: AD) และการอุดหนุนซึ่งทวีความรุนแรงมากขึ้น
กระทรวงพาณิชย์จึงได้ดำเนินการให้มีพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. 2542 เพื่อปกป้องอุตสาหกรรมภายในประเทศมิให้เกิดความเสียหายจากการกระทำดังกล่าว

ในปี 2545 คณะกรรมการพิจารณาการทุ่มตลาดและการอุดหนุน
ได้ออกมาตรการเพื่อป้องกันการทุ่มตลาดของสินค้าเหล็กกล้าไร้สนิมรีดเย็นชนิดม้วน แผ่น
และแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี
เนื่องจากปริมาณการนำเข้าสินค้าทุ่มตลาดจากประเทศญี่ปุ่น สหภาพยุโรป ไต้หวัน
และสาธารณรัฐเกาหลี มีแนวโน้มเพิ่มขึ้น
และส่งผลกระทบต่อราคาของอุตสาหกรรมภายในโดยมีการตัดราคา การกดราคา
และการยับยั้งการขึ้นราคา

จากผลวินิจฉัยเบื้องต้นว่ามีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในประเทศ
คณะกรรมการพิจารณาการทุ่มตลาดและการอุดหนุนจึงต้องป้องกันความเสียหายแก่อุตสาหกรรมภายใน
โดยกำหนดให้ใช้มาตราชั่วคราวโดยเรียกเก็บอากรชั่วคราว ตั้งแต่วันที่ 3 สิงหาคม 2545
และคณะกรรมการพิจารณาการทุ่มตลาดและการอุดหนุนมีคำวินิจฉัยที่สิ้นสุดเมื่อวันที่ 10 มีนาคม 2546
ว่ามีการทุ่มตลาดและบริษัทฯได้รับความเสียหายจากการทุ่มตลาดของประเทศคู่ค้าจริง ดังนั้น
กระทรวงพาณิชย์จึงเรียกเก็บอากรตอบโต้การทุ่มตลาดเพื่อขจัดความเสียหายที่เกิดขึ้นจากการนำเข้าสินค้าทุ่มตลาดดังกล่าว
ตามประกาศคณะกรรมการพิจารณาการทุ่มตลาดและการอุดหนุน
เรื่องการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบ
ที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี (ฉบับที่ 5) พ.ศ.
2546 เป็นระยะเวลา 5 ปี เริ่มตั้งแต่วันที่ 13 มีนาคม 2546
โดยอากรตอบโต้การทุ่มตลาดของแต่ละบริษัทฯ ในแต่ละประเทศดังกล่าวจะมีอัตราที่แตกต่างกัน

2.  มาตรการควบคุมราคาเหล็กกล้าไร้สนิมรีดเย็น

กรมการค้าภายในเป็นองค์กรหนึ่งของกระทรวงพาณิชย์ ซึ่งมีทำหน้าที่ส่งเสริมการค้า
คุ้มครองผู้บริโภค และรักษาเสถียรภาพราคาสินค้า โดยในเรื่องการกำหนดสินค้าและบริการควบคุม
กรมการค้าภายในมีหน้าที่กำกับดูแลให้ผู้บริโภคได้ซื้อสินค้าและบริการในราคาที่เป็นธรรมและปริมาณ
เพียงพอกับความต้องการ และเพื่อป้องกันการกำหนดราคาซื้อ ราคาจำหน่าย
หรือการกำหนดเงื่อนไขและวิธีปฏิบัติทางการค้าอันไม่เป็นธรรม

ทั้งนี้ เหล็กแผ่น เหล็กเส้น และเหล็กโครงสร้างรูปพรรณ
เป็นสินค้าที่อยู่ในรายการที่กรมการค้าภายในต้องดูแลเป็นพิเศษ (Sensitive List)
เนื่องจากเป็นสินค้าที่มีความอ่อนไหวเป็นพิเศษ
โดยกรมการค้าภายในต้องติดตามราคาและภาวะทั้งในประเทศและต่างประเทศเป็นประจำทุกวัน
พร้อมทั้งให้เจ้าหน้าที่สำนักตรวจสอบและปฏิบัติการตรวจสอบราคาจำหน่ายเข้มงวดและต่อเนื่อง
ในเขตกรุงเทพฯ และปริมณฑล และหากเกิดภาวะวิกฤตอาจกำหนดมาตรการเพิ่มเติม ดังนี้

1.  กำหนดรายการสินค้าและบริการควบคุมเพิ่มเติม

2.  ควบคุมราคาจำหน่ายอย่างเข้มงวด

3.  กำหนดให้มีการปันส่วนสินค้า

4.  จัดหาสินค้าที่จำเป็นต่อการครองชีพ และจัดระบบการจำหน่าย
    ให้มีสินค้าเพียงพอกับความต้องการ

จากมาตรการที่กล่าวมาข้างต้น
เหล็กกล้าไร้สนิมรีดเย็นเป็นสินค้าชนิดหนึ่งที่อยู่ในการควบคุมของกรมการค้าภายใน
ในเรื่องสินค้าและบริการควบคุม ตามพระราชบัญญัติว่าด้วยราคาสินค้าและบริการ พ.ศ. 2542
โดยกรมการค้าภายในภายใต้กระทรวงพาณิชย์ได้มีการกำหนดราคาสูงสุดของเหล็กกล้าไร้สนิมรีดเย็น
(เพดานราคา) ซึ่งในปัจจุบันมีราคาเท่ากับ 123.85 บาทต่อกิโลกรัม
โดยเริ่มมีผลบังคับใช้ตั้งแต่วันที่ 20 ธันวาคม 2547 ทั้งนี้
เพื่อเป็นการควบคุมการขึ้นราคาเหล็กแผ่นภายในประเทศรวมทั้งเพื่อช่วยสร้างเสถียรภาพของราคาวัตถุดิบเหล็กให้กับอุตสาหกรรมต่อเนื่องต่างๆ
ภายหลังจากการที่ภาครัฐมีมาตรการตอบโต้การทุ่มตลาดเพื่อลดการนำเข้าเหล็กแผ่น อย่างไรก็ตาม
กระทรวงพาณิชย์สามารถปรับเปลี่ยนเพดานราคา
หากเห็นว่าราคาเหล็กกล้าไร้สนิมในตลาดโลกเพิ่มสูงขึ้น
เพื่อเป็นการป้องกันปัญหาการขาดแคลนวัตถุดิบเหล็กภายในประเทศเนื่องจากผู้ผลิตวัตถุดิบเหล็กภายในประเทศเปลี่ยนไปส่งออกมากขึ้น
หรือราคาวัตถุดิบของบริษัทฯสูงขึ้น

ทั้งนี้ บริษัทฯต้องทำการแจ้งราคา ปริมาณจำหน่าย ปริมาณคงเหลือ
สถานที่เก็บสินค้าเหล็กกล้าไร้สนิมรีดเย็น พร้อมจัดทำบัญชีคุมสินค้าในแต่ละเดือน
และปริมาณวัตถุดิบในแต่ละเดือน เพื่อใช้เป็นประโยชน์ในการติดตามภาวะราคาวัตถุดิบ
และการเปลี่ยนแปลงเพดานราคาของกรมการค้าภายใน

1.  เขตการค้าเสรี

เขตการค้าเสรี (Free Trade Area: FTA) หมายถึง
การรวมกลุ่มเศรษฐกิจโดยมีเป้าหมายเพื่อลดภาษีศุลกากรระหว่างกันภายในกลุ่มลงให้เหลือน้อยที่สุด
หรือเป็นร้อยละ 0 และใช้อัตราภาษีปกติที่สูงกว่ากับประเทศนอกกลุ่ม
การทำเขตการค้าเสรีในอดีตมุ่งในด้านการเปิดเสรีด้านสินค้า (goods)
โดยการลดภาษีและอุปสรรคที่ไม่ใช่ภาษีเป็นหลัก แต่เขตการค้าเสรีในระยะหลังๆนั้น
รวมไปถึงการเปิดเสรีด้านบริการ (services) และการลงทุนด้วย
เขตการค้าเสรีที่สำคัญในปัจจุบัน คือ NAFTA (North American Free Trade Agreement)
และ เขตการค้าเสรีอาเซียน (AFTA: ASIAN Free Trade Area)

รัฐบาล
โดยกระทรวงพาณิชย์ได้กำหนดให้การจัดทำเขตการค้าเสรีเพื่อเป็นยุทธศาสตร์เชิงรุกของการค้าระหว่างประเทศ
ทั้งนี้เพื่อเป็นการสร้างพันธมิตรทางการค้า และเพิ่มโอกาสในการขยายการค้าและการลงทุน
รวมทั้งใช้ประเทศคู่เจรจาเป็นประตูการค้าเข้าสู่ประเทศต่างๆ ในบริเวณใกล้เคียง

ปัจจุบัน อัตราภาษีอากรขาเข้าของเหล็กกล้าไร้สนิมรีดเย็นอยู่ที่ร้อยละ 5.00
ดังนั้นการเปิดเขตการค้าเสรี
อาจส่งผลให้มีการแข่งขันที่รุนแรงขึ้นโดยผู้นำเข้านำเข้าต่างประเทศที่สามารถจำหน่ายเหล็กกล้าไร้สนิมรีดเย็นในราคาถูกมากขึ้นในอนาคต

4.  อื่นๆ

    3.  ผลกระทบต่อสิ่งแวดล้อม

นอกเหนือจากการให้ความสำคัญด้านคุณภาพและมาตรฐานของผลิตภัณฑ์แล้ว
บริษัทฯยังให้ความสำคัญในการดูแลและรักษาสิ่งแวดล้อมตามมาตรฐานสากล ISO 14001
โดยบริษัทฯจัดให้มีระบบบำบัดน้ำเสียและระบบกำจัดฝุ่นควันและฟอกสารพิษภายในโรงงานก่อนปล่อยออกสู่สิ่งแวดล้อม
ทั้งนี้ ตั้งแต่ดำเนินกิจการ
บริษัทฯไม่มีข้อพิพาทหรือถูกฟ้องร้องเกี่ยวกับสิ่งแวดล้อมและไม่เคยได้รับการตักเตือนหรือการปรับจากหน่วยงานของรัฐ